बोटबिरुवाहरु जस्तै मानिसहरु पनि प्राकृतिक प्राणी हुन त्यसैले हामी प्रकृति प्रति आकर्षित हुन्छौं । आकर्षक फूलबिरुवाहरु प्रकृतिका अति सुन्दर सिर्जना हुन् जसले मानिस लगायत सम्पूर्ण प्राणीहरुलाई आकर्षित गर्दछन् । प्रकृतिविना संसार अधुरो हुन्छ ।
बालबालिकाहरु पनि एक किसिमले प्रकृतिका सुन्दर फूलहरु हुन् जो परिवार रुपी फूलबारीमा फूलिरहेका हुन्छन् । धेरै बालबालिकाहरु निकै सानो उमेर देखिनै प्राकृतिक रुपमै प्रकृतिमा रमाउने गर्दछन् भने केही अलि ठूला भइ प्रकृतिबारे बुझे पछि यस प्रति आकर्षिात हुन्छन् । फूलबगैंचाको हकमा धेरै जसो बालबालिकाहरु विभिन्न आकारमा फूल्ने फूल उक्त फूलहरुमा आउने किराहरु जस्तैः पुतली मौरी भमरा चरा आदि प्रति आकर्षिात हुन्छन् र तिनलाई खुब नियाल्ने तथा तिनको पछि पछि कुद्ने गर्दछन् । यसरी प्रकृतिसंग खेल्दा उनीहरुको अवोध दिमागमा विभिन्न तरङ्गहरु उत्पन्न हुन्छन् र अन्त्यहिन प्रश्नहरु सोध्न थाल्छन् जस्तः यो किन के हो कसरी आदि । बालबालिकाहरुको यस्तो जिज्ञासाको स्वागत गर्नु पर्दछ किनकी उनीहरुलाई प्रकृति प्रति आकर्षण गराउने र प्रकृतिबारे सिकाउने यो सुवर्ण अवसर हो । उनीहरुका हरेक जिज्ञासाहरुको जवाफ यसरी दिनुपर्छ कि उनीहरु आफैं उक्त काम गर्न जागरुक होउन् । उदाहरणका लागि यदि बालबालिकाले पुतली किन फूलमा बस्छ भनेर सोधे भने । फूलको रस चुस्न बस्छु भनेर एक वाक्यमा जवाफ नटुङग्याउनुहोस् । यो जिज्ञासालाई धेरै लम्ब्याउन सकिन्छ र उनीहरुलाई धेरै कुराहरु सिकाउन सकिन्छ ।
-तिमीले हुर्काएको फूलमा झन् धेरै पुतली आउँछन् र त्यो फूलले अझ धेरै नयाँ बिरुवा उत्पादन गर्न सक्छन् किनकी तिमी पनि पुतली र फूल जस्तै छौ ।
यस्ता जवाफ दिएर उनीहरुलाई मोहीत गर्नु पर्दछ ताकि उनीहरु आफ्नो छुट्टै बिरुवा र छुट्टै बगैंचा लगाउन इच्छुक होउन । उनीहरुका लागि बेग्लै सानो फूलबारी बनाइदिँदा उनीहरुमा अझ बढि अभिरुची बढाउन सकिन्छ । अरुको अगाडि उनीहरुको कामको प्रसंसा गर्नुहोस् उनीहरुले हुर्काएका र फलाएका बोटबिरुवा तथा फलहरु अरुलाई पनि देखाउनुहोस् । यसो गर्दा उनीहरुमा अझ हौसला र उत्साह बढ्दै जान्छ । बोटबिरुवाहरुका उमि्रए देखि फल्ने सम्मका सबै प्रकि्रयाहरु बिरुवा बढ्दै जाँदा सम्झाउँदै जानु पर्छ । यसो गर्दा उनीहरुलाई बुझ्न सजिलो हुनुको साथै प्रत्यक्ष्य रुपमा ब्यावहारीक ज्ञान बढ्दै जान्छ ।
बालबालिकाका लागि छुट्याएर दिन मिल्ने गरी पर्याप्त जग्गा छैन भने उनीहरुलाई गमलामा आफू संगसंगै पनि सिकाउन सकिन्छ । प्राय गार्जेनहरुद्धारा बालबालिका फूलबारीमा गए पनि नजाउ तिमीलाई मतलबको कुरा होइन यो, तिमी सानो छौं, तिमीले सब बिगार्छौ आदि भनेर निरुत्साहीत गर्ने गरीन्छ । यसो गर्नु गल्ती मात्र नभएर उनीहरुको बालमनोभावनाको हत्या गर्नु र बालअधिकारको समेत हनन गर्नु हो । कृपया यसो नगर्नुहोस ।